CELEX: 62020TN0502
Language: fi
Date: 2020-08-10 00:00:00
Title: Asia T-502/20: Kanne 10.8.2020 – Munich v. EUIPO – Tone Watch (MUNICH10A.T.M.)

5.10.2020   
            
            
               FI
            
            
               Euroopan unionin virallinen lehti
            
            
               C 329/20
            
         
      Kanne 10.8.2020 – Munich v. EUIPO – Tone Watch (MUNICH10A.T.M.)
      (Asia T-502/20)
      (2020/C 329/39)
      Oikeudenkäyntikieli: espanja
      
         Asianosaiset ja muut osapuolet
      
      
         Kantaja: Munich, SL (La Torre de Claramunt, Espanja) (edustaja: asianajaja M. Guix Vilanova)
      
         Vastaaja: Euroopan unionin teollisoikeuksien virasto (EUIPO)
      
         Muu osapuoli valituslautakunnassa: Tone Watch, SL (Madrid, Espanja)
      
         Menettely EUIPO:ssa
      
      
         Riidanalaisen tavaramerkin haltija: Muu osapuoli valituslautakunnassa
      
         Riidanalainen tavaramerkki: Sanamerkki MUNICH10A.T.M. – EU-tavaramerkki nro 10 727 899
      
         EUIPO:ssa käyty menettely: Mitättömyysmenettely
      
         Riidanalainen päätös: EUIPO:n neljännen valituslautakunnan 25.3.2020 asiassa R 2472/2018-4 tekemä päätös
      
         Vaatimukset
      
      Kantaja vaatii, että unionin yleinen tuomioistuin kumoaa riidanalaisen päätöksen ja julistaa mitättömäksi yhteisön tavaramerkin MUNICH10A.T.M nro 10 727 899, jonka haltija on Importaciones Issar, SL, kansainvälisen luokituksen luokkaan 9 (Aurinkolasit), 14 (Kellot ja ajanmittauslaitteet, kellokotelot (esillepano)) ja 35 (Aurinkolasien, jalometallien ja jalometalliseosten, korujen, kellojen ja ajanmittauslaitteiden tukku- ja vähittäismyynti sekä myynti maailmanlaajuisten tietoverkkojen välityksellä) kuuluvia tavaroita varten, vahvistaa mainitun päätöksen siltä osin kuin siinä todetaan riidanalainen tavaramerkki mitättömäksi luokkaan 35 kuuluvien palveluiden (Mainonta; liikkeenjohto; yrityshallinto; toimistotehtävät) osalta sekä hyväksyy liitännäiskanteen ja kumoaa rekisteröinnin luokkaan 14 kuuluvien tavaroiden eli jalometallien ja jalometalliseosten sekä kyseisistä aineista valmistettujen tai niillä päällystettyjen sellaisten tavaroiden osalta, jotka eivät kuulu muihin luokkiin ja luokkaan 35 kuuluvien palveluiden eli myyntiautomaattien vuokrauksen osalta, ja velvoittaa EUIPOn korvaamaan oikeudenkäyntikulut.
      
         Kanneperusteet
      
      
                  —
               
               
                  Riidanalaisessa päätöksessä kiistetään niiden aikaisempien tavaramerkkien maine, joille on yhteistä osatekijä ”MUNICH”, ja siinä todetaan virheellisesti, että asetuksen (EU) 2017/1001 8 artiklan 5 kohtaa ei sovelleta käsiteltävässä asiassa.
               
            
                  —
               
               
                  Yleisön mielissä on sekaannusvaara riidanalaisen tavaramerkkien välillä.
               
            
                  —
               
               
                  Riidanalaisessa päätöksessä tehty tulkinta, jonka perusteella kantajan esittämä liitännäiskanne on hylättävä, koska sitä ei esitetty erillisessä asiakirjassa, merkitsee erittäin tiukkaa muotoseikan liioittelua, koska tämä liitännäiskanne voidaan havaita selkeästi ja nimenomaisesti, ja sillä estetään kantajaa käyttämästä puolustautumisoikeuksiaan.